钦定古今图书集成/明伦汇编/官常典/第251卷 > 《三公表序》元·史
## 钦定古今图书集成/明伦汇编/官常典/第251卷 > 《三公表序》元·史

古者三公之职，“寅亮天地，燮理阴阳，以论道经邦者
也。”元初以太师、太傅、太保为三公，自《木华黎》国王始
为太师，后凡为三公者，皆国之元勋。而汉人则惟刘
秉忠尝为太保，其后鲜有闻矣。其制又有大司徒、司
徒、太尉、司空之属，然其置否不常，人品或混，故置者
又或开府不开府焉。若夫东宫，亦尝置三师、三少，而
不恒有也，今固不得而悉著之。惟自“木华黎”而下，得
拜三公者若干人，作《三公表》。